-๑-

สำเนารายงานการประชุมสภาองค์การบริหารส่วนตำบลห้วยปริก
สมัยวิสามัญ  สมัยที่  ๓/๒๕๕๕
ครั้งที่  ๑/๒๕๕๕ 
วันที่  ๖  ธันวาคม  ๒๕๕๕
ณ  ห้องประชุมสภาองค์การบริหารส่วนตำบลห้วยปริก
ประชุมเวลา  ๑๓.๐๐  น.
...........................................................


เมื่อถึงเวลาประชุม  สมาชิกสภาองค์การบริหารส่วนตำบลห้วยปริกเข้าห้องประชุม  
นายดนุพร  คงสา  ประธานสภาองค์การบริหารส่วนตำบลห้วยปริก  ทำหน้าที่ประธานของที่ประชุม  ได้กล่าวเปิดประชุมและดำเนินการประชุม
ประธาน



วันนี้เป็นการประชุมสภาสมัยวิสามัญ  สมัยที่  ๓  ประจำปี  ๒๕๕๕  ครั้งที่  ๑




ซึ่งมีระเบียบวาระการประชุม  ๔  ระเบียบวาระ  ส่วนเรื่องสำคัญของวันนี้ก็คือ




การแถลงนโยบายของนายกองค์การบริหารส่วนตำบลห้วยปริก
ระเบียบวาระที่  ๑

เรื่องที่ประธานแจ้งให้ทราบ
ประธาน



วันนี้มีเรื่องที่จะแจ้ง  จำนวน  ๓  เรื่อง




๑.  การยื่นบัญชีรายรับ – รายจ่าย  ของผู้สมัครรับเลือกตั้ง  โดยขององค์การ




บริหารส่วนตำบลห้วยปริก  กำหนดให้ยื่นในวันที่  ๑๓  ธันวาคม  ๒๕๕๕




ณ  สำนักงานคณะกรรมการการเลือกตั้งประจำจังหวัดนครศรีธรรมราช




๒.  วันที่  ๑  ธันวาคม  ๒๕๕๕  ที่ผ่านมาทางองค์การบริหารส่วนตำบล




ห้วยปริก  ได้ร่วมกับภาคประชาชนทำความสะอาดบริเวณสองข้างทาง  และ




ถางหญ้าริมสวนสุขภาพ  โอกาสนี้ผมขอขอบคุณทุกท่านที่ให้ความร่วมมือ




๓.  วันนี้  องค์การบริหารส่วนตำบลห้วยปริก  ได้เป็นเจ้าภาพสวดอภิธรรมศพ




หมู่ที่  ๓  จึงขอเชิญสมาชิกสภาองค์การบริหารส่วนตำบลห้วยปริกทุกท่าน




ไปร่วมงานศพเวลา  ๑๘.๐๐  น.
ที่ประชุม


รับทราบ

ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน



รายงานการประชุมครั้งที่ผ่านมาได้แจกให้ทุกท่านแล้ว  ท่านใดจะแก้ไข




ส่วนใดบ้าง
ที่ประชุม


ไม่มี
ประธาน



หากไม่มีการแก้ไขก็เป็นอันว่ารายงานการประชุมครั้งที่ผ่านมาถูกต้องสมบูรณ์




แล้ว
ที่ประชุม


มีมติรับรองเป็นเอกฉันท์
ระเบียบวาระที่  ๓

เรื่องการแถลงนโยบายของนายกองค์การบริหารส่วนตำบลห้วยปริก
ประธาน



โอกาสนี้ของเชิญนายกองค์การบริหารส่วนตำบลห้วยปริกครับ
นายก



เรียนประธานและสมาชิกสภาองค์การบริหารส่วนตำบลห้วยปริกทุกท่าน




ก่อนที่ผมจะแถลงนโยบาย  ผมขอเสนอญัตติ  ๒  ญัตติ  เพื่อให้ประธาน




พิจารณาบรรจุเข้าระเบียบวาระการประชุมในวันนี้  ดังนี้




๑.  การคัดเลือกคณะกรรมการพัฒนาท้องถิ่น




๒.  การคัดเลือกคณะกรรมการติดตามและประเมินผลแผนพัฒนาท้องถิ่น










/ผมขอแสดง...
-๒-




ผมขอแสดงความยินดีกับสมาชิกสภาองค์การบริหารส่วนตำบลห้วยปริกทุกท่าน




ที่ได้รับเลือกตั้ง  ซึ่งเราจะได้ทำงานร่วมกันเป็นเวลา  ๔  ปี  หากท่านมีเรื่อง




อะไรก็ขอให้เสนอได้  ส่วนนโยบายของผม  ผมขอแถลงดังนี้
กระผม  จ.ส.ต. นาคินทร์  จิตธรรม  นายกองค์การบริหารส่วนตำบลห้วยปริก  ซึ่งได้รับความไว้วางใจจากประชาชนตำบลห้วยปริกเลือกตั้งให้เข้ามาดำรงตำแหน่งนายกองค์การบริหารส่วนตำบลห้วยปริกอีกสมัยหนึ่ง  ในการเลือกตั้งเมื่อวันที่  ๒๐  ตุลาคม  ๒๕๕๕  ที่ผ่านมา  และคณะกรรมการการเลือกตั้ง  ได้ประกาศผลการเลือกตั้งแล้ว  เมื่อวันที่  ๑๕  พฤศจิกายน  ๒๕๕๕  ซึ่งตามพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  (แก้ไขเพิ่มเติมถึงฉบับที่  ๖  พ.ศ. ๒๕๕๒)  มาตรา  ๕๘/๕  ก่อนที่นายกองค์การบริหารส่วนตำบลเข้ารับหน้าที่  ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบล  เพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล  โดยไม่มีการลงมติ  ทั้งนี้ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล  

บัดนี้  ประธานสภาองค์การบริหารส่วนตำบลห้วยปริก  ได้เรียกประชุมสภาองค์การบริหารส่วนตำบลห้วยปริกแล้ว  ในวันที่  ๖  ธันวาคม  ๒๕๕๕  ก็คือวันนี้  ซึ่งเรากำลังดำเนินการประชุมกันอยู่ในขณะนี้  เพื่อให้กระผมแถลงนโยบายที่ใช้เป็นแนวทางในการบริหารราชการต่อสภาองค์การบริหารส่วนตำบลห้วยปริก
กระผมได้กำหนดนโยบาย  เพื่อใช้ในการบริหารราชการภายใต้กรอบของกฎหมายและระเบียบของทางราชการ  และเป็นแนวนโยบายในการพัฒนาองค์การบริหารส่วนตำบลห้วยปริก  โดยยึดหลักธรรมาภิบาลในการบริหารราชการ  ยึดหลักการมีส่วนร่วมของภาคประชาชนตามระบอบประชาธิปไตย  เพื่อก่อให้เกิดประโยชน์สูงสุดแก่ประชาชนตำบลห้วยปริก  ซึ่งนโยบายที่กระผมได้กำหนดไว้เพื่อใช้ในการบริหารราชการในครั้งนี้  มีดังนี้
๑.  นโยบายด้านโครงสร้างพื้นฐาน
๑.๑  จัดสร้างและบูรณะสาธารณูปการต่าง ๆ  ในตำบลห้วยปริกให้ได้มาตรฐานและทั่วถึง  ดังนี้




-  ถนน  บุกเบิกถนน  ปรับปรุงซ่อมแซมถนน  และก่อสร้างถนน




-  ประปา  ก่อสร้างระบบประปา  และขยายเขตประปา




-  ไฟฟ้า  ขยายเขตไฟฟ้าและติดตั้งไฟฟ้าสาธารณะตามชุมชน  หมู่บ้าน




-  ท่อระบายน้ำ  วางท่อระบายน้ำตามจุดต่าง ๆ  ตามความจำเป็น




-  ขุดสระน้ำ  ขุดลอกคู  คลอง  ต่าง ๆ  





๑.๒  จัดให้มีศูนย์ประสานแผนพัฒนาชนบท  

๒.  นโยบายด้านเศรษฐกิจ
๒.๑  ส่งเสริมและสนับสนุนกลุ่มเกษตรกร  กิจการสหกรณ์  และอุตสาหกรรมในครอบครัว





/๒.๒  ส่งเสริม...
-๓-
๒.๒  ส่งเสริมและสนับสนุนสินค้าที่ผลิตจากชุมชน  และสินค้าที่เป็นภูมิปัญญาท้องถิ่นรวมถึงการจัดหาอุปกรณ์  ทุน  เครื่องมือ – เครื่องใช้ให้แก่กลุ่มอาชีพในชุมชน
๒.๓  ส่งเสริมให้มีตลาดกลางสินค้าเกษตร  ตลาดนัด  เพื่อสร้างความมั่นคงในการประกอบอาชีพ





๒.๔  ส่งเสริมให้มีร้านค้าสวัสดิการเพื่อการเกษตร
๓.  นโยบายด้านการรักษาความสงบเรียบร้อย





๓.๑  สนับสนุนให้ชุมชนมีความมั่นคงปลอดภัยในชีวิตและทรัพย์สิน





๓.๒  สนับสนุนให้มีอาสาสมัครพัฒนาป้องกันภัยชุมชน





๓.๓  สนับสนุนอาสาสมัครตำรวจบ้าน





๓.๔  สนับสนุนอาสาสมัครป้องกันภัยฝ่ายพลเรือน
๔.  นโยบายการศึกษาและนันทนาการ
๔.๑  ส่งเสริมและสนับสนุนการศึกษา  สำหรับกลุ่มเป้าหมายทั้งในระบบและนอกระบบโรงเรียน  และการจัดให้มีแหล่งการเรียนรู้แก่ชุมชนตามความเหมาะสม
๔.๒  จัดส่งเสริมและสนับสนุนสวัสดิการและการนันทนาการในชุมชน
๔.๓  ส่งเสริมและสนับสนุนภูมิปัญญาท้องถิ่น
๔.๔  ส่งเสริมสนับสนุนการศึกษาก่อนวัยเรียน
๕.  นโยบายด้านศิลปวัฒนธรรม
๕.๑  ส่งเสริมสนับสนุนกิจกรรมประเพณีท้องถิ่นและบำรุงรักษาโบราณสถาน  โบราณวัตถุ  ศาสนสถานให้อยู่ในสภาพสมบูรณ์
๕.๒  ฟื้นฟูและร่วมสืบสานวัฒนธรรมประเพณีท้องถิ่น  ตามแนวทางและศาสนปฏิบัติของประชาชนในท้องถิ่น
๖.  นโยบายด้านสิ่งแวดล้อมและการจัดการทรัพยากรธรรมชาติ





๖.๑  ส่งเสริมสนับสนุน  บำรุงรักษาแหล่งน้ำธรรมชาติและป่าไม้





๖.๒  ฟื้นฟูพื้นที่ป่าต้นน้ำ
๖.๓  จัดสร้าง  ส่งเสริมสนับสนุนการกำจัดขยะมูลฝอย  สิ่งปฏิกูล  และน้ำเสีย
๖.๔  รณรงค์และส่งเสริมสนับสนุนให้ประชาชนกำจัด  ลดภาวะมลพิษต่อชุมชน
๗.  นโยบายด้านสุขพลามัยและคุณภาพชีวิต





๗.๑  ป้องกันโรคและระงับโรคติดต่อ






๗.๒  ป้องกันการแพร่กระจายยาเสพติดและบำบัดผู้ติดยาเสพติด





๗.๓  จัดสร้างสาธารณะในการออกกำลังกายและพักผ่อนหย่อนใจ





๗.๔  สนับสนุนให้ประชาชนออกกำลังกาย











/๗.๕...
-๔-





๗.๕  ส่งเสริมให้มีกิจกรรมด้านกีฬา  เพื่อประชาชนห่างไกลยาเสพติด





๗.๖  ส่งเสริมการพัฒนาสตรี  เด็ก  เยาวชน  ผู้สูงอายุ  ผู้พิการ

๘.  นโยบายด้านการบริหารจัดการ
๘.๑  ให้ประชาชนมีส่วนร่วมในการบริหารงานและตัดสินใจในการดำเนินการที่มีผลกระทบต่อชุมชน
๘.๒  บริหารจัดการตามหลักธรรมาภิบาล  อันได้แก่  หลักนิติธรรม  หลักคุณธรรม  หลักความโปร่งใส  หลักการมีส่วนร่วม  หลักความรับผิดชอบ  หลักความคุ้มค่า





๘.๓  มุ่งประโยชน์ของสาธารณะและส่วนร่วมเป็นเป้าหมายหลัก





๘.๔  จัดให้มีประชาสัมพันธ์ด้านข่าวสารให้ทั่วถึง
ท่านประธานสภาองค์การบริหารส่วนตำบลห้วยปริกที่เคารพ  นโยบายที่กระผมได้แถลงต่อสภาองค์การบริหารส่วนตำบลห้วยปริกไปแล้วนั้น  ได้ตั้งอยู่บนพื้นฐานเพื่อประโยชน์สุขของประชาชนชาวตำบลห้วยปริก  โดยมีวิธีการบริหารกิจกรรมบ้านเมืองและสังคมที่ดี  และคำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบลห้วยปริก  การจัดทำงบประมาณ  การจัดซื้อจัดจ้าง  การตรวจสอบ  การประเมินผลการปฏิบัติงาน  และการเปิดเผยข้อมูลข่าวสารตามที่กฎหมายกำหนดทุกประการ





ท่านประธานสภาและท่านสมาชิกสภาองค์การบริหารส่วนตำบล
ห้วยปริกที่เคารพทุกท่าน  ลำพังกระผมหรือคณะบริหารเพียงฝ่ายเดียวคงไม่สามารถบันดาลให้นโยบายที่กระผมได้แถลงไว้ต่อสภาแห่งนี้ประสบความสำเร็จลุล่วงไปได้อย่างแน่นอน  หากไม่ได้รับความร่วมมือจากฝ่ายนิติบัญญัติ  คือสมาชิกสภาองค์การบริหารส่วนตำบลห้วยปริกทุกท่าน  ที่มาประชุมพร้อมกันอยู่  ณ  ที่นี้  ซึ่งท่านทั้งหลายได้รับฉันทานุมัติจากพี่น้องประชาชนแต่ละหมู่บ้านให้เข้ามาเป็นตัวแทนเพื่อออกกฎหมายและผลักดันงบประมาณ  เพื่อใช้ในการพัฒนาท้องถิ่นของเรา  กระผมเชื่อเหลือเกินว่า  การที่พี่น้องเลือกท่านทั้งหลายและเลือกกระผมเข้ามาทำหน้าที่ในฐานะตัวแทนในครั้งนี้  จะเป็นที่ยืนยันได้เป็นอย่างดีว่าเรามีนโยบายและเป้าหมายในการทำงานที่ตรงกัน
สุดท้ายนี้  กระผมหวังเป็นอย่างยิ่งว่า  การปฏิบัติหน้าที่ในฐานะหัวหน้าฝ่ายบริหารของกระผมจะได้รับความร่วมมือร่วมใจจากทุกท่านเป็นอย่างดี  ในการที่จะแปลงนโยบายไปสู่การปฏิบัติให้เกิดการสัมฤทธิ์ผลสูงสุด  นั่นคือประโยชน์สุขของพี่น้องประชาชนชาวตำบลห้วยปริกทุกท่าน
ประธาน

ตามที่นายกองค์การบริหารส่วนตำบลห้วยปริกได้แถลงนโยบายไปแล้ว  ซึ่งนโยบายที่นายกองค์การบริหารส่วนตำบลห้วยปริกแถลงนั้น  ก็ได้แจกให้แก่

ทุกท่านแล้ว  ท่านใดจะอภิปรายส่วนใดบ้างขอเชิญครับ
นายปราโมทย์  วัฒนพฤกษ์
เรียนท่านประธาน  นายกองค์การบริหารส่วนตำบลห้วยปริก  และ

สมาชิกสภาองค์การบริหารส่วนตำบลห้วยปริกทุกท่าน  นโยบายที่นายก

องค์การบริหารส่วนตำบลห้วยปริกได้กำหนดไว้  ๘  นโยบาย  นั้น  กระผมเห็นด้วยครับ
และรู้สึกประทับใจต่อนโยบายด้านเศรษฐกิจที่กำหนดไว้  ๔  หัวข้อ








/ส่วน...
-๕-

ส่วนนโยบายด้านสุขพลามัยและคุณภาพชีวิตที่กำหนดไว้  ๖  หัวข้อ  ผมขอเสนอเพิ่มเติมสัก  ๑  ข้อ  เป็นข้อ  ๗.๗  ส่งเสริมและสนับสนุนอาชีพเสริมแก่

ผู้พิการ  ผู้สูงอายุ  เยาวชน  เช่น  ตัดเย็บเสื้อผ้า  ช่างซ่อมต่าง ๆ  ส่วนนโยบาย

ด้านการบริหารจัดการที่กำหนดไว้  ๔  ข้อ  ผมเห็นว่าเหมาะสมแล้ว  แต่ผมขอ

ท้วงติงในส่วนของนโยบายที่แจกให้สมาชิกสภาองค์การบริหารส่วนตำบล
ห้วยปริก  ไม่จัดทำเป็นรูปเล่ม  อาจจะรีบหรืออย่างไรผมก็ไม่ทราบ
นายก



เรียนประธาน  และสมาชิกสภาองค์การบริหารส่วนตำบลห้วยปริกทุกท่าน




ผมขอขอบคุณสมาชิกสภาองค์การบริหารส่วนตำบลห้วยปริก  หมู่ที่  ๕  




ที่อภิปรายนโยบายของผม  และเสนอแนะให้มีการส่งเสริมและสนับสนุนอาชีพ




เสริม  แก่ผู้พิการ  ผู้สูงอายุ  เยาวชน  แต่นโยบายดังกล่าวผมได้เขียนไว้แล้ว




ในข้อ  ๔.๑  โดยมีแผนรองรับชัดเจน  และในปี  ๒๕๕๖  นี้  จะร่วมกับสถาบัน




เทคโนโลยี  เพื่อสอนอาชีพให้แก่เยาวชน  ประชาชน  เช่น  การเย็บผ้า  การทำ




อาหาร  ช่างซ่อมต่าง ๆ  แต่การดำเนินการต่าง ๆ  ต้องเริ่มจากชุมชน  และผม




จะร่วมกับศูนย์การศึกษานอกระบบและการศึกษาตามอัธยาศัยอำเภอฉวาง 
จัดศูนย์การเรียนรู้  โดยให้เขาใช้สถานที่ของเรา 
ประธาน



ตามที่นายกองค์การบริหารส่วนตำบลห้วยปริกได้ชี้แจงนโยบายด้านต่าง ๆ  




ไปแล้ว  เราจะต้องติดตามว่าได้นำนโยบายไปปฏิบัติหรือไม่  ส่วนแนวทาง




ที่คุณปราโมทย์  วัฒนพฤกษ์  ขอเพิ่มเติมนั้น  ขอฝากฝ่ายบริหารด้วย  ซึ่ง




คาบเกี่ยวกับนโยบายด้านเศรษฐกิจ  ท่านใดจะอภิปรายบ้างขอเชิญครับ
นายสุธรรม  ประพัฒน์

เรียนประธาน  นายกองค์การบริหารส่วนตำบลห้วยปริกและสมาชิกสภา




องค์การบริหารส่วนตำบลห้วยปริกทุกท่าน  กระผม  สุธรรม  ประพัฒน์




สมาชิกสภาองค์การบริหารส่วนตำบลห้วยปริก  หมู่ที่  ๖  เป็นสมาชิกสภา




องค์การบริหารส่วนตำบลห้วยปริกใหม่  หากผิดพลาดต้องขออภัยด้วย




ผมขออนุญาตพูดภาษาใต้จะได้หรือไม่ครับ
ประธาน



ไม่อนุญาตครับ
นายสุธรรม  ประพัฒน์

ผมข้องใจนโยบายด้านสิ่งแวดล้อมและการจัดการทรัพยากรธรรมชาติ




ข้อ  ๖.๓  จัดสร้าง  ส่งเสริม  สนับสนุนการกำจัดขยะมูลฝอย  สิ่งปฏิกูลและ




น้ำเสีย  ซึ่งตำบลห้วยปริกของเราปัญหาขยะเป็นปัญหาที่หนัก  ผมอยากทราบ




แผนรองรับการกำจัดขยะ
นายก



ผมอยู่ในวาระมา  ๔  ปี  สมาชิกสภาองค์การบริหารส่วนตำบลห้วยปริกคนเก่า




คงทราบดี  ขยะเราเคยจัดเก็บมาครั้งหนึ่งแล้ว  และไปติดต่อขอเช่าบ่อดิน




หมู่ที่  ๖  เพื่อทิ้งขยะแล้วฝังกลบ  โดยได้ทำประชาพิจารณ์ขอความคิดเห็นจาก




ชาวบ้าน  แต่ปรากฏว่าชาวบ้านไม่เห็นด้วย  จึงไม่สามารถนำขยะไปทิ้งได้
ผมทำหนังสือไปถึงเทศบาลที่มีบ่อทิ้งขยะเพื่อขอเช่าแต่ถูกปฏิเสธ  หลักจากนั้นผมไปติดต่อบ่อทิ้งขยะของเอกชนที่เขานิพันธ์  เขาตอบรับ  แต่ชุมชนต่อต้านไม่ให้เพิ่มหน่วยงานที่จะนำขยะไปทิ้ง  ประจวบเหมาะผมครบวาระก็เลยตกไป  และก่อนหน้าจากนี้ผมเคยจัดเก็บแล้วเอาไปฝังกลบ  แต่ปัจจุบันไม่มีพื้นที่แล้ว  ซึ่งปัญหาขยะเป็นปัญหาเร่งด่วน  หากติดต่อหรือประสานกับชาวบ้าน  หมู่ที่  ๖  ได้  ผมก็จะได้ดำเนินการ  และหากว่าไม่เล่นเกมกัน  คงไม่มีปัญหา  แต่ผมก็ไม่รู้ว่าเป็นใครที่ไม่ยอมให้ผมดำเนินการตรงนี้คงเป็นเกมการเมืองแน่  บางปัญหาเราต้องร่วมกันคิดร่วมกันทำ  เพื่อแก้ปัญหา











/ให้ชุมชน...
-๖-




ให้ชุมชน  มีหลายองค์การบริหารส่วนตำบลที่นำขยะไปทิ้งที่ทุ่งท่าลาด  หาก




สมาชิกสภาองค์การบริหารส่วนตำบลห้วยปริกของเราเห็นชอบ  ผมก็จะ




ดำเนินการซื้อรถ  จ้างคนเก็บขยะ  เพื่อนำไปทิ้งที่ทุ่งท่าลาด  แต่ปี  ๒๕๕๖  นี้




คงซื้อรถไม่ได้  ซึ่งปัญหาขยะนี้จะต้องรีบแก้ไขก่อน  แต่ตอนนี้ยังบอกไม่ได้




เบื้องต้นต้องฝังกลบไปก่อน
ประธาน



นายกองค์การบริหารส่วนตำบลห้วยปริกได้ชี้แจงแนวทางการกำจัดขยะไปแล้ว




ท่านใดจะอภิปรายอะไรบ้าง
นายชาญณรงค์  ศรีสว่าง

เรียนประธาน  ผมขอชี้แจงเรื่องขยะเพิ่มเติม  ก่อนหน้านี้เราตั้งคณะกรรมการ




มา  ๑  ชุด  เพื่อจัดทำข้อบัญญัติตำบลเรื่องขยะ  ตอนนี้ร่างข้อบัญญัติอยู่ในขั้น




กรรมการ  แต่พับไปแล้ว  และตอนนี้นายกองค์การบริหารส่วนตำบลห้วยปริก




เข้ามาทำหน้าที่แล้ว  เราน่าจะนำร่างข้อบัญญัติมาปรับปรุงเพื่อนำเข้าสภา




องค์การบริหารส่วนตำบลห้วยปริก  หากสมาชิกสภาองค์การบริหารส่วนตำบล




ห้วยปริกเห็นชอบ  ก็จะได้เสนอนายอำเภอต่อไป
ประธาน



ตามที่คุณชาญณรงค์  ศรีสว่าง  กล่าวไปนั้นในฐานะกรรมการร่างข้อบัญญัติ




ท่านใดจะอภิปรายบ้าง  ขอเชิญ
นายปกรณ์  อุปลา

เรียนประธาน  นายกองค์การบริหารส่วนตำบล  และสมาชิกสภาองค์การ
บริหารส่วนตำบลห้วยปริก  ผมปกรณ์  อุปลา  สมาชิกสภาองค์การบริหารส่วนตำบลห้วยปริก  หมู่ที่  ๖  ตอนนี้ลำห้วยหลายสายน้ำเริ่มเสียแล้ว




เนื่องมาจากการปล่อยน้ำเสียของลานเทซื้อน้ำยาง  ลำห้วยใกล้ปั๊มน้ำมันของ




นายบุญโชค  คเชนทร์  หมู่ที่  ๖  น้ำเสียมีปลาตาย  ส่วนลานเทใกล้ร้านเกมส์




ไม่นานคงจะปล่อยลงห้วย  และตอนนี้หมู่บ้านที่  ๗  ก็กำลังมีการก่อสร้าง




ลานเท  ไม่ทราบว่าจะแก้ปัญหาอย่างไร
นายก



น้ำเสียจากลานเทพอทราบมาบ้าง  เราไม่ได้ทำข้อบัญญัติ  เลยไม่มีอำนาจไป




จัดการ  ตอนนี้ทำได้เพียงไปตักเตือน  สมาชิกสภาองค์การบริหารส่วนตำบล




ห้วยปริกในพื้นที่ต้องช่วยกันผลักดัน  ชุมชนน่าจะเข้าไปพูดจา  เราต้องช่วยกัน




แก้ไข  ผมจะทำหนังสือแจ้งไปยังเจ้าของ  และหากว่าเขาผิดโทษมีเพียงปรับ
ประธาน



ลานเทน้ำยางทิ้งน้ำเสียอาจจะมีแอมโมเนีย  ขอให้สมาชิกสภาองค์การบริหาร




ส่วนตำบลห้วยปริกนำไปคิด  ว่าเราสมควรจะมีข้อบัญญัติหรือยัง  เพื่อให้




ผู้บริหารมีกฎหมายใช้บังคับ
นายกรษณ  สนธิสุวรรณะ

เรียนประธาน  นายกองค์การบริหารส่วนตำบลห้วยปริก  และสมาชิกสภา




องค์การบริหารส่วนตำบลห้วยปริกทุกท่าน  ผมกรษณ  สนธิสุวรรณะ  สมาชิก




สภาองค์การบริหารส่วนตำบลห้วยปริก  หมู่ที่  ๔  เป็นสมาชิกสภาองค์การ




บริหารส่วนตำบลห้วยปริกใหม่  หากผิดพลาดก็ขออภัยด้วย  นโยบายด้าน




โครงสร้างพื้นฐาน  ไฟฟ้า  การขยายเขตไฟฟ้า  และติดตั้งไฟฟ้าสาธารณะ




ตามชุมชน  หมู่บ้าน  และตามที่นายกองค์การบริหารส่วนตำบลห้วยปริก




แถลงว่าทุกอย่างต้องมาจากชุมชน  แต่ชาวบ้านหมู่บ้านที่  ๔  ต้องออกเงิน




เพื่อเดินไฟฟ้ากันเอง  ผมเคยพูดคุยกับการไฟฟ้าฉวาง  และเขาบอกว่าให้ทำ




หนังสือไปเพื่อขยายเขตไฟฟ้า  ผมขอฝากไปถึงนายกองค์การบริหารส่วนตำบล




ห้วยปริกให้ดำเนินการด้วย  ส่วนนโยบายด้านสุขพลามัยและคุณภาพชีวิต  




ข้อ  ๗.๑  ป้องกันและระงับโรคติดต่อ  โรคที่สำคัญคือโรคไข้เลือดออก  ผมเคย




พูดกับสมาชิกสภาองค์การบริหารส่วนตำบลห้วยปริกบางท่านว่า  ทำไมเราไม่











/ฉีดพ่น...
-๗-




ฉีดพ่นหมอกควันก่อนเกิดโรค  และได้รับคำตอบว่าต้องมีไข้เกิดขึ้นก่อน  แล้ว




ค่อยฉีดพ่นในรัศมี  ๑  ถึง  ๑.๕๐  เมตร  ผมคิดว่าเราน่าจะป้องกันก่อนดีกว่า




ส่วนข้อ  ๗.๔  สนับสนุนให้ประชาชนออกกำลังกาย  ทราบว่ามีโครงการเต้น




แอร์โรบิคที่โรงเรียนชุมชนวัดสุวรรณาราม  น่าจะนำมาเต้นที่สวนสุขภาพ
นายก



การขยายเขตไฟฟ้า  การไฟฟ้าผลักภาระมาให้เรา  ตอนที่ผมไปหาเสียง




ผมได้พบหลายจุดที่มีการต่อสายไฟไปใช้กันเอง  ผมเคยหารือกับสมาชิกสภา




องค์การบริหารส่วนตำบลห้วยปริกว่าเราจะดำเนินการสิ่งใดก่อนระหว่างถนน




กับไฟฟ้า  หากท่านต้องการไฟฟ้าก็ขอให้ทำหนังสือมาได้  ท่านต้องตัดสินใจเอง




เนื่องจากงบประมาณมีจำกัด  ส่วนเรื่องไข้เลือดออก  เราจะซื้อน้ำยาเคมีพ่น
หมอกควันทุกปี  ก่อนจะพ่นหมอกควันเราต้องมีข้อมูลจากโรงพยาบาลสมเด็จพระยุพราชฉวางหรือโรงพยาบาลส่งเสริมสุขภาพตำบลบ้านห้วยปริก  หากไม่มี
โรค  แล้วเราไปพ่นหมอกควัน  ส่งผลให้เสียของเปล่า ๆ ส่วนการออกกำลังกาย
ผมยินดีที่จะสนับสนุน  แต่ชุมชนต้องกำหนด  หากจะให้ทำในพื้นที่ก็ขอให้เสนอ
โครงการมา  โอกาสนี้ผมขอให้คุณชาญณรงค์  ศรีสว่าง  ชี้แจงแทนเกี่ยวกับ
งบของกองทุนหลักประกันสุขภาพองค์การบริหารส่วนตำบลห้วยปริก
นายชาญณรงค์  ศรีสว่าง

การออกกำลังกายที่กล่าวถึงนั้น  โรงเรียนชุมชนวัดสุวรรณาราม  เป็นผู้รับ




ผิดชอบ  โดยโรงเรียนร่วมกับชุมชน  ส่วนการดำเนินโครงการนั้นชุมชนต้อง




ตั้งกลุ่มขึ้นมา  แล้วเขียนโครงการว่าจะทำอะไร  โดยมายื่นโครงการที่กองทุน




หลักประกันสุขภาพตำบลห้วยปริก  เพื่อจะได้นำเข้ากรอบดำเนินงาน  ส่วนการ




พ่นหมอกควันป้องกันโรคไข้เลือดออก  จะเห็นว่าผมเข้าไปดำเนินการ  




เนื่องจากได้รับการประสานมา
ประธาน



เรามีกฎเกณฑ์การใช้เครื่องมือสื่อสาร  โทรศัพท์ขอให้ปิดเครื่องหรือใช้ระบบสั่น




หากจะรับก็ขอให้ไปรับข้างนอก  ท่านใดจะอภิปรายอีก
ที่ประชุม


ไม่มี
ประธาน



หากไม่มีท่านใดอภิปรายแล้ว  ผมขอเข้าวาระที่นายกองค์การบริหารส่วนตำบล




ห้วยปริกเสนอ  ผมเห็นว่าสำคัญเลยบรรจุให้  เนื่องจากเป็นอำนาจของประธาน
นายปราโมทย์  วัฒนพฤกษ์
ตามที่นายกองค์กาบริหารส่วนตำบลห้วยปริกเสนอขอเพิ่มวาระการประชุม




ผมว่าน่าจะให้สภาองค์การบริหารส่วนตำบลห้วยปริกอนุมัติ  เนื่องจากมีการ




ออกหนังสือประชุมไปก่อนแล้ว
ประธาน



ผมพูดว่านายกองค์การบริหารส่วนตำบลห้วยปริกขอเพิ่มวาระ  ผมเลยรับไว้




แต่อยู่ที่สมาชิกสภาองค์การบริหารส่วนตำบลห้วยปริกว่าจะเอาหรือไม่




แล้วมาขอมติกัน
นายปราโมทย์  วัฒนพฤกษ์
ประธานพูดว่าไม่ต้องลงมติเนื่องจากได้วินิจฉัยแล้ว
ประธาน



ผมดูระเบียบแล้ว  หากประธานเห็นว่าสำคัญก็ให้ประธานรับไว้  แต่ต้องอยู่ที่




มติสภาองค์การบริหารส่วนตำบล  ดังนั้นผมขอมติสภาองค์การบริหารส่วน




ตำบลห้วยปริก  ท่านใดเห็นว่าญัตติที่นายกองค์การบริหารส่วนตำบลห้วยปริก




เสนอทั้ง  ๒  ญัตติ  ให้บรรจุไว้ในระเบียบวาระการประชุมของวันนี้  โปรด




ยกมือ
ที่ประชุม


ยกมือมีมติเป็นเอกฉันท์











/ประธาน...
-๘-
ประธาน



เมื่อที่ประชุมเห็นชอบให้เพิ่มระเบียบวาระการประชุมแล้ว  ผมขอมติสภา




องค์การบริหารส่วนตำบลห้วยปริก  ท่านใดเห็นว่าระเบียบวาระที่ได้รับการ




บรรจุ  ให้บรรจุเป็นระเบียบวาระที่  ๔  และที่  ๕  ตามลำดับ  โปรดยกมือ
ที่ประชุม


ยกมือมีมติเป็นเอกฉันท์
ระเบียบวาระที่  ๔

เรื่องการคัดเลือกคณะกรรมการพัฒนาท้องถิ่น
ประธาน



คณะกรรมการพัฒนาท้องถิ่น  ประกอบด้วยบุคคลหลายสาขา  ซึ่งในจำนวนนั้น




ประกอบด้วยสมาชิกสภาองค์การบริหารส่วนตำบล  จำนวน  ๓  คน  ด้วย




จึงขอให้ท่านเสนอบุคคลที่ท่านเห็นควรเป็นคณะกรรมการพัฒนาท้องถิ่น  ครับ
นายประกิจ  หนูนิล

เสนอนายสุวิมล  ชื่นสุราษฎร์  โดยมี  นายสมพร  รินรส  




และ  นายปกรณ์  อุปลา  เป็นผู้รับรอง
นายสมพร  รินรส

เสนอนายสุธรรม  ประพัฒน์  โดยมี  นายปราโมทย์  วัฒนพฤกษ์  




และ  นายธีรยุทธ  จิตธรรม  เป็นผู้รับรอง
นายสุธรรม  ประพัฒน์

เสนอนายปราโมทย์  วัฒนพฤกษ์  โดยมี  นายสมพร  รินรส  




และ  นายปกรณ์  อุปลา  เป็นผู้รับรอง
ประธาน



ท่านใดจะเสนออีก
ที่ประชุม


ไม่มีสมาชิกสภาองค์การบริหารส่วนตำบลห้วยปริกท่านใดเสนอ
ประธาน



หากไม่มีการเสนอเพิ่มเติมแล้ว  เป็นอันว่าบุคคลที่ได้รับการเสนอชื่อ




จะได้รับการแต่งตั้งเป็นคณะกรรมการพัฒนาท้องถิ่น
ระเบียบวาระที่  ๕

เรื่องการคัดเลือกคณะกรรมการติดตามและประเมินผลแผนพัฒนาท้องถิ่น
ประธาน



คณะกรรมการชุดนี้ก็เช่นกัน  จะมีสมาชิกสภาองค์การบริหารส่วนตำบล




เป็นคณะกรรมการ  จำนวน  ๓  ท่าน  ด้วย  จึงขอให้ท่านเสนอชื่อบุคคล




ที่ท่านเห็นควรเป็นคณะกรรมการ  ครับ
นายสุธรรม  ประพัฒน์

เสนอนายสมพร  รินรส  โดยมี  นายสามารถ  พลายแก้ว




และนายปราโมทย์  วัฒนพฤกษ์  เป็นผู้รับรอง
นายธีรยุทธ  จิตรธรรม

เสนอนายชาญณรงค์  ศรีสว่าง  โดยมีนายณรงค์ศักดิ์  รักษาแก้ว




และนายประสิทธิ์  เพ็งสกุล  เป็นผู้รับรอง
นายปราโมทย์  วัฒนพฤกษ์
เสนอนายประกิจ  หนูนิล  โดยมีนายปกรณ์  อุปลา




และ  นายกรษณ  สนธิสุวรรณะ  เป็นผู้รับรอง
ประธาน



ท่านใดจะเสนออีก
ที่ประชุม


ไม่มีใครเสนอ
ประธาน



เมื่อไม่มีการเสนอเพิ่มแล้ว  เป็นอันว่าบุคคลที่ได้รับการเสนอจะได้รับการ




แต่งตั้งเป็นคณะกรรมการติดตามและประเมินผลแผนพัฒนาท้องถิ่น




ซึ่งคณะกรรมการทั้ง  ๒  ชุดนี้  จะทำงานเกี่ยวกับแผนพัฒนาท้องถิ่น
ระเบียบวาระที่  ๖

เรื่องอื่น
ประธาน



ท่านใดมีเรื่องอื่นเสนอบ้าง
ที่ประชุม


ไม่มี
ประธาน



หากไม่มีท่านใดเสนอ  ก็เป็นอันว่าหมดเรื่องที่จะประชุมตามระเบียบวาระแล้ว




และหากว่าท่านใดมีเรื่องด่วนก็ขอให้เสนอมา  เนื่องจากยังมีเวลาประชุมอีก











/หลายวัน...
-๙-




หลายวัน  ปีนี้เราเปิดประชุมสมัยวิสามัญไป  ๓  สมัยแล้ว  ส่วนสมัยสามัญ




๔  สมัย  ก็ครบแล้ว  ถือว่าเราได้ทำหน้าที่ของเราสมบูรณ์แล้ว  หากเรามีเรื่อง




อะไรก็ต้องช่วยกันคิด  เพื่อเสนอให้ฝ่ายบริหารไปดำเนินการ  บัดนี้ก็หมดเรื่อง




แล้ว  ขอปิดการประชุม
ปิดประชุมเวลา  ๑๔.๕๘  น.
            





(ลงชื่อ)      ชาตรี    ชูขันธ์








(นายชาตรี    ชูขันธ์)




 

   เลขานุการสภาองค์การบริหารส่วนตำบล/บันทึก
               (ลงชื่อ)     ดนุพร    คงสา

              (นายดนุพร    คงสา)
       ประธานสภาองค์การบริหารส่วนตำบลห้วยปริก

